Source: http://inatsisit.gl/kl-GL/Lov?rid=%7B83D11D9B-9C4F-4850-A352-1F912CA5BA9D%7D
Timestamp: 2019-08-19 01:41:37+00:00

Document:
Kommunalbestyrelsinut, nunaqarfinni aqutsisunut ilagiillu sinniisaannut qinersisarnerit pillugit Inatsisartut inatsisaat nr. 7, 3. december 2012-imeersoq Atuussimasoq (Historisk)
§ 1. Kommunalbestyrelsimut qinersisinnaatitaavoq § 3-mi eqqaaneqartut eqqaassanngikkaanni kinaluunniit folketingimut qinersisinnaanermut ukiussarititaasunik naammatsitsisimasoq qinersinissaq sioqqullugu sap. akunnerini arfinilinni kommunimi pineqartumi aalajangersimasumik najugaqarsimasoq aammalu
1) qallunaatut innuttaassuseqartoq aammalu qinersinissaq sioqqullugu sivikinnerpaamik qaammatini arfinilinni Kalaallit Nunaanni aalajangersimasumik najugaqarsimasoq, imaluunniit
§ 2. Inuit kinguliini taagorneqartut, Kalaallit Nunaata avataaniikkallartut, taakkulu inooqatitut aapparisaat imaluunniit nalunaarsorsimasutut aapparisaat aalajangersimasumik najugaqarnissamik piumasaqaatip saniatigut, § 1, imm. 1-imi piumasarineqartut naammassisimagunikkit, kommunalbestyrelsimut qinersisinnaapput:
1) Inuit ilinniagaqarlutik Kalaallit Nunaata avataaniittut.
2) Inuit peqqinnissamut tunngasunik pissuteqarlutik Kalaallit Nunaata avataaniittut.
3) Inuit Kalaallit Nunaanni qinigaallutik folketingimi ilaasortatut suliaqarnerminnut atatillugu Danmarkimiittut.
4) Inuit Namminersorlutik Oqartussanut sinniisuullutik Kalaallit Nunaata avataaniittut.
5) Inuit Kalaallit Nunaata avataaniittut aammalu Kalaallit Nunaannut attuumassuteqarnikkut 1-4-mi taaneqartunut sanilliunneqarsinnaalluinnartut.
Imm. 2. Taamaattoq inuit imm. 1-imi taaneqartut aatsaat nuunnginnerminni sivikinnerpaamik katillugit ukiuni marlunni Kalaallit Nunaanni inuit aqqisa nalunaarsorsimaffiini allassimasimagunik qinersisinnaapput.
Imm. 3. Inooqatitut aapparisatut imaluunniit nalunaarsorsimasutut aapparisat, tak. imm. 1, naatsorsuunneqassapput inuit aallannginnermi aapparisatut inooqatigineqalersimasut.
§ 3. Inuit eqqartuussivikkoortumik Kalaallit Nunaanni atuuttussatut aalajangikkamik nammineersinnaajunnaarsitaasimasut qinersisinnaatitaanngillat.
§ 5. Kommunalbestyrelsimut qinigaasinnaatitaavoq kinaluunniit § 1 imaluunniit § 2 naapertorlugit tassunga qinersisinnaatitaasoq, pineqartoq ukiut kingulliit tallimat ingerlaneranni inaarutaasumik eqqartuussinikkut akiliisitsissutissamilluunniit akuersinikkut pinerluttulerinermi inatsisit tunngavigalugit pineqaatissinneqarsimanngikkuni imaluunniit ukiut kingulliit pingasut ingerlaneranni pissutsimut nalinginnaasumik isigineqarnermi kommunalbestyrelsimut ilaasortaanissamut naleqqukkunnaarsitsisumik pinerluttulerinermi inatsisit tunngavigalugit pineqaatissinneqarsimanngikkuni. Piffissaliussat taaneqartut ullormit qinersivimmiit atuutissapput.
§ 6. Kommunalbestyrelsimut qinersinermi kommunit ataasiakkaat qinersivik ataasiupput.
Imm. 2. Kommunalbestyrelsimut ilaasortat amerlassusaat qinerneqassapput kommunit aqunneqarnerat pillugu Inatsisartut inatsisaanni aalajangersarsimasut naapertorlugit.
§ 7. Kommunalbestyrelsimut ilaasortat ukiuni sisamani ilaasortaasussatut qinigaassapput, tamarmillu ataatsikkut tunuassallutik, taamaattorli tak. §§ 54-58.
Imm. 2. Qinigaaffik maajip aallaqqaataaniit naatsorsuunneqartassaaq. Qinersisarnerit pisassapput apriilimi marlunngorneq siullermi, inatsisip atuutilereernerani siullermik 2. april 2013-imi.
Imm. 2. Qinersinermik siulersuisut siulittaasuata qinersinermik siulersuisut ataatsimiinneri piareersartassavai, ataatsimiigiarnernut aggersaasuulluni aammalu ataatsimiinnerit siulersortassallugit. Qinersinermik siulersuisut aalajangiineri amerlanerussuteqarnikkut aalajangiiffigineqassapput. Taasinermi taasisut naligiippata, siulittaasup taasinera aalajangiisuussaaq. Qinersinermik Siulersuisuni siulittaasoq apeqqutini nalornissutigineqarsinnaanngitsuni tamani aalajangiisassaaq.
§ 9. Qinersinermik siulersuisunut ilaasortaassapput borgmesteri aamma kommunalbestyrelsimut ilaasortat ikinnerpaamik pingasut kommunalbestyrelsimit qinerneqarsimasut. Qinersinermik siulersuisunut ilaasortat qinerneqassapput qanoq amerlassuseqarneq tunngavigalugu periuseq nalinginnaasup atorneratigut, kommunit aqunneqarnerat pillugu Inatsisartut inatsisaanni aalajangersakkat naapertorlugit. Borgmesteri qinersinermik siulersuisunut siulittaasuussaaq.
Imm. 2. Kommunalbestyrelsimut ilaasortaq, qinersinissamut qinigassanngortissimasoq, qinersinermik siulersuisunut ilaasortatut qinerneqarsinnaavoq.
Imm. 4. Borgmesteri qinersinermik siulersuisunit tunuarpat qinersinermik siulersuisut ilaasortami akornanni siulittaasumik nutaamik toqqaassapput.
§ 10. Qinersinermik siulersuisut ukiumi qinersiviusussami kingusinnerpaamik januarip aallaqqaataa nallertinnagu taasiartorfissat amerlassusissaat aalajangersassavaat aammalu qinersivimmi taasiartorfissanut ataasiakkaanut tamanut inunnik qinersisinnaatitaasunik taasiartorfissani pineqartuni taaguinermik siulersuisussanik toqqaassapput. Qinersinermik siulersuisut qinersisartunik qinersinerup ingerlanneqarnerani ikiuuttussanik aalajangersimasumik amerlassuseqartitaminnik toqqaasinnaapput.
Imm. 2. Taaguinermik siulersuisut suut tamarmik taasinissamut aaqqissuunneqareersimanissaat isumagisassavaat, ilaatigut qinersisussat allassimaffiata pappiarallu taasiviit piareersimanissaat isumagisassallugu, aammalu inini qinersivinni tamani ineeqqamik taasivissamik aammalu qinersinernut tamanut karsimik taasivimmik nakkartitsivissamik peqarnissaa.
§ 11. Inuit § 9, imm. 1 aamma § 10 naapertorlugit toqqarneqartut suliassinneqarnerminnut akuersinissamut pisussaapput.
Imm. 2. Kommunalbestyrelsip inuit § 10 naapertorlugu toqqarneqartut qinersinerup ingerlanneqarneranut atatillugu suliaqarnerannut ullormusiaqartissavai. Ullormusiaqartitsisoqassaaq kommunit aqunneqarnerat pillugu Inatsisartut inatsisaanni aalajangersakkat malillugit.
§ 12. Ulloq qinersiviusussaq kingusinnerpaamik sapaatit akunneri qulit sioqqullugu qinersinermik siulersuisut nuna tamakkerlugu nutaarsiassaqartitsivitsigut kiisalu kommunip nittartagaatigut tamanut saqqummiutissavaat:
5) taasiartorfissat ataasiakkaat, taasiartorfissanilu ataasiakkaani taaguinermik siulersuisussatut toqqarneqarsimasut aqqi.
Imm. 2. Tamanut saqqummiussineq imm. 1-imi pineqartoq taamattaaq naatsumik nassuiaammik imaqassaaq kikkut qinersisinnaatitaanerannik aammalu kommunalbestyrelsimut qinersinermut kikkut qinigassanngortissinnaanersut.
§ 13. Qinersinermik siulersuisut aamma taaguinermi siulersuisut qinersinermik allattaavimmik qinersinermut tunngassutillit pingaaruteqarnerusut ingerlaavartumik nalunaarsorneqarfissaannik allattaaveqassapput, taakkunanilu ilanngullugit qinigassanngortitanik nalunaarutit tunniunneqarsimasut, taasiviit atorsinnaasut amerlassusii, taasiviit atorsinnaanngitsut amerlassusii aammalu sooq atorsinnaannginnerinut pissutaasut, kiisalu qinersinerup inernerata inaarutaasumik naatsorsornera pillugu paasissutissat allattorneqartassapput.
Imm. 2. Qinersinermik allattaavinnik qinersinermik siulersuisut aamma taaguinermi siulersuisut atugassaannik Naalakkersuisut suliaqassapput.
§ 14. Qinersinissamut qinigassanngortittut kisimiillutik qinigassanngortittutut, kisimiillutik qinigassanngortillutik kattusseqatigiittut, imaluunniit partii qinigassanngortitsisinnaasoq sinnerlugu qinigassanngortissinnaapput, tak. Inatsisartunut qinersisarneq pillugu inatsisartut inatsisaat. Kinaluunniit partiimut qinigassanngortitsisinnaasumut ataatsimit amerlanerusunut qinigassanngortissinnaanngilaq imaluunniit partiimut qinigassanngortiutigaluni partiit avataanni qinigassanngortissinnaanani.
Imm. 2. Partiimik qinigassanngortitsinermut nalunaarsuiffimmi aamma qinigassanngortitanik nalunaarummi inummik ataatsimik attaveqaataasussamik allassimasoqartassaaq, qinersinermik siulersuisut nalunaarutiginninneq pillugu saaffigisassaannik. Inuk attaveqaataasussaq qinigassanngortittut tamaasa sinnerlugit nalunaarummut attuumassuteqartumik saaffiginnissutit tamaasa tigunerinut uppernarsaalluni atsiornissamik piginnaatinneqartutut isigineqassaaq.
§ 15. Partii sinnerlugu qinigassanngortittut nalunaarutigineqarnerat qinersinermik siulersuisut partiinut nalunaarsuiffissatut allaffissiaatigut pisassaaq. Nalunaarut qinersivimmi qinersinermik siulersuisunut tunniunneqareersimassaaq kingusinnerpaamik qinersinissaq sapaatit akunnerinik sisamanik sioqqullugu nal. 12.00.
Imm. 2. Partiimik qinigassanngortitsinermut nalunaarsuiffimmi qinigassanngortittut aqqi, inuup-normui, atorfii najugaalu allassimassapput.
Imm. 3. Qinigassanngortittut qinersinissamut qinigassanngortinnertik kiisalu qinersinermik siulersuisut imaluunniit Qinigaasinnaassuseq pillugu Ataatsimiititaliami qinigaasinnaassutsip misilinneqarnissaanut atorneqartussamik, tak. § 59, imm. 4, Kalaallit Nunaanni Politimestereqarfimmut pinerluttulerinermut nalunaarsuiffimmut paasissutissanik piniarsinnaanerat akuersaarlugu namminneq atsiorlutik uppernarsarsimassavaat. Nalunaarummi namminermi imaluunniit taassuma assilineqarnerani atsiortoqarsinnaavoq.
Imm. 4. Partiinut nalunaarsuiffiit nalunaarutigineqarneri partiimi oqartussaasunit, partiip malittarisassai malillugit kommunalbestyrelsinut qinersinermut qinigassanngortitsinissamut akuerineqarsimasunit, atsiorneqarsimassapput. Partiit qinigassanngortitsinermik akuersissutaat partiinut nalunaarsuiffíit assilineqarnerisa atsiornernik qulaani taaneqartunik ilaqartillugit qinersinermik siulersuisunut nassiunneqarnerisigut pisinnaapput.
Imm. 5. Partiit kattusseqatigiinnissamik isumaqatigiissuteqarsinnaanngillat.
§ 16. Qinigassanngortittunik partiit avataanni qinigassanngortitanik nalunaarut qinersinermik siulersuisut qinigassanngortittut pillugit allaffissiaasigut nalunaarutigineqartassaaq qinersinermik siulersuisunut tunniunneqareersimassalluni kingusinnerpaamik qinersinissaq sapaatit akunnerinik sisamanik sioqqullugu nal. 12.00.
Imm. 3. Qinigassanngortittup qinersinissamut qinigassanngortinnini kiisalu qinersinermik siulersuisut imaluunniit Qinigaasinnaassuseq pillugu Ataatsimiititaliami qinigaasinnaassutsip misilinneqarnissaanut atorneqartussamik, tak. § 59, imm. 4, Kalaallit Nunaanni Politimestereqarfimmut pinerluttulerinermut nalunaarsuiffimmut paasissutissanik piniarsinnaanerat akuersaarlugu nammineq atsiorluni uppernarsarsimassavaa. Nalunaarummi namminermi imaluunniit taassuma assilineqarnerani atsiortoqarsinnaavoq.
Imm. 4. Partiit avataanni qinigassanngortittut marluk amerlanerusulluunniit kattusseqatigiinnikkut tapersersoqatigiinniarlutik isumaqatigiissinnaapput. Qinigassanngortitaq ataaseq kattusseqatigiinni ataasiinnarmi peqataasinnaavoq. Qinigassanngortitap qinigassanngortitaq alla ataaseq amerlanerusulluunniit kattusseqatigisimappagit nalunaarummi tamanna taaneqarsimassaaq. Qinigassanngortitat kattusseqateqarnissartik atsiorlutik akuersissutigisimassavaat. Akuersissutit nalunaarummi namminermi taassumaluunniit assilinerini nalunaarutigineqarsinnaapput.
§ 17. Partiit avataanni qinigassanngortittut nalunaarutigineqarneri qinersivimmi qinigassan-ngortitsisunit ikinnerpaamik qulinit atsiorneqarsimassapput. Atsiornerit nalunaarummi namminermi issinnaapput taassumalluunniit assilineraniissinnaallutik. Nalunaarummi allassimassapput qinigassanngortitsisut tamarmik immikkut aqqi, inuup-normui, atorfii najugaallu. Qinigassanngortitsisut ilaat ataaseq nalunaarut pillugu qinigassanngortitsisut tamaasa sinnerlugit saaffigineqarsinnaasutut piginnaatinneqartutut allassimassaaq. Qinigassanngortitsisut aqqi qinersisartumit allamit kimilluunniit piumasarineqarpata nalunaarutigineqassapput.
Imm. 2. Kinaluunniit qinigassanngortittunut arlalinnut qinigassanngortitsisuusinnaanngilaq. Qinersisartoq taamaallaat qinersivimmi qinersisussat allassimaffianni allassimaffimmini qinigassanngortittumut qinigassanngortitsisuusinnaavoq.
§ 18. Qinigassanngortittup qinigassanngortitsinermik nalunaarut tunniunneqareersimasoq qinersinermik siulersuisunut qinersinissaq kingusinnerpaamik sapaatit akunneri sisamat nal. 12.00 nallertinnagu tunuartissinnaavaa. Qinersisartup qinigassanngortitsisutut qinigassanngortittumik inassuteqarsimasup inassuteqarnini utertissinnaanngilaa qinigassanngortitsinermik nalunaarut qinersinermik siulersuisunut tunniunneqareersimappat.
§ 19. Qinigassanngortitanik nalunaaruteqarnissamut piffissaliussaq naaniariarpat qinersinermik siulersuisut pilertornerpaamik aalajangissavaat nalunaarutit tiguneqarsimasut atorsinnaasutut isigineqarnersut tamatumalu kinguninnguatigut qinigassanngortittut aamma saaffigineqartussatut piginnaatinneqartut piaartumik aalajangerneq pillugu nalunaarfigalugit. Qinigassanngortitap nalunaarutigineqarnerani kukkuneqarsimappat qinersinermik siulersuisut qinigassanngortittut imaluunniit saaffigineqartussatut piginnaatinneqartoq kukkunerup aaqqinneqarnissaanut ulluinnarnik marlunnik piffissalissavaat.
Imm. 3. Qinigassanngortittut aqqi nuna tamakkerlugu tusagassiuutitigut kiisalu kommunip nittartagaani saqqummiunneqassapput. Qinersinermik siulersuisut taamattaaq aviisini piffinni saqqummersartuni aammalu allagarsiinikkut tamanut saqqummiussisinnaapput.
Imm. 2. Qinersinermik siulersuisut qinersinermut allattaavimmi nalunaassavaat kikkut qinigaasutut isigineqarnersut, qinigaasullu qinigaanerat pillugu allakkatigut nalunaarfigalugit.
§ 22. Ulloq qinersivissaq aalajangerneqareerpat qinersinermik siulersuisut inuit kingusinnerpaamik ullormi qinersivissami §§ 1 aamma 2 malillugu qinersisinnaatitaasutut piumasaqaatinik eqquutsitsisunik aammalu qinersivimmni pineqartumi inuit aqqisa nalunaarsorsimaffiannut nalunaarsimasunik qinersisussat allassimaffiinik suliaqassapput, taamaattoq tak. § 23.
Imm. 3. Qinersisartut qinersinissaq sioqqullugu kingusinnerpaamik sapaatit akunneri arfinillit qinersiviup iluani nuussimasut aammalu kingusinnerpaamik ulloq taanna nuunnerminnik kommunimi inuit aqqisa nalunaarsorsimaffiannut allatsissimasut najugarilikkaminni qinersisussat allassimaffiannut ilanngunneqassapput.
Imm. 2. Qinersisussat allassimaffianniissapput qinersisartut aqqi inuuiilu aammalu Ilagiinnut ilaasortaanerannut paasissutissat. Taamatuttaaq kommunalbestyrelsimut qinersinermut qinersisussat allassimaffiat krydsilerfissaqassaaq taamatullu aamma ilagiit sinniisaannut qinersinermut krydsilerfissaqassalluni.
Imm. 4. Qinersisussat allassimaffianni ilagiinnut tunngasuni ilanngunneqarsimaneq imaluunniit ilanngunneqarsimannginneq pillugu naammagittaalliuutit biskoppimut ingerlanneqassapput, tak. § 68.
§ 26. Qinersiviusumi kinaluunniit qinersisussat allassimaffiat pillugu naammagittaalliorsinnaavoq. Naammagittaalliuut qinersinermik siulersuisunut tunniunneqassaaq qinersisussat allassimaffiata saqqumitinneqarfissaata naanerata kingorna kingusinnerpaamik ulluinnaat marluk qaangiutsinnagit. Naammagittaalliuut allakkatigut pissaaq naammagittaalliornermut pissutaasut naatsumik taallugit.
Imm. 2. Naammagittaalliuutit sapinngisamik piaarnerpaamik qinersinermik siulersuisunit aalajangiiffigineqassapput. Qinersisussat allassimaffii tamatuma kingorna iluarsineqarsimasui qinersinermik siulersuisut siulittaasuannit atsiorneqassapput.
Imm. 3. Kinaluunniit qinersisussat allassimaffiannit imm. 2-mi ataatsimiinnermi taaneqartumi peerneqarsimasoq, imaluunniit nammineq inuulluunniit allap ilanngunneqarsimannginneranik naammagittaalliuutini pillugu isumaqatigineqanngitsoq qinersinermik siulersuisunit allakkatigut nalunaarfigineqassaaq.
Imm. 4. Inuup qinersisinnaatitaannginnerminik naammagittaalliuuteqartup qinersisussat allassimaffiata imm. 2 malillugu iluarsineqarnerata kingorna ulluinnaat marluk qaangiutsinnagit apeqqut allakkatigut saqqummiussinnaavaa Qinersinermut Ataatsimiititaliamut inaarutaasumik aalajangiisussamut, taamaattoq tak. § 24, imm. 4. Qinersinermut Ataatsimiititaliap naammagittaalliortoq qinersinermilu siulersuisut attuumassuteqartut aalajangiinerminik nalunaarfigissavai, tamatumalu kingorna qinersisussat allassimaffianni iluarsisassat pisariaqartut qinersinermik siulersuisunit iluarsineqassapput.
§ 27. Taasineq ingerlanneqassaaq taasiviit pappiarat krydsiligassat naqinneqareersimasut atornerisigut. Taasiviit pappiarat kalaallisut qallunaatullu naqitanik allagartaqassapput "Kommunimut qinersineq". Qinersinermik siulersuisut taasivissat pappiarat pisariaqartinneqartut pissarsiarinissaat, ilusilernissaat agguaannissaallu pillugit akisussaasuupput.
Imm. 3. Taasiviit pappiarat krydsiligassat taasiviillu allat pillugit ilusilerneqarnissaannut Naalakkersuisut aalajangersaasinnaapput.
Imm. 4. Kisimiillutik qinigassanngortittut arlallit kattusseqatigiillutik qinigassanngortittut taaneqassapput “Kattusseqatigiit 1”, “Kattusseqatigiit 2” il.il. Kattusseqatigiit 1 tassaassaaq amerlanerpaanik qinigassanngortitaqartoq. Kattusseqatigiinni qinigassanngortitsinermi nalunaarutit marluk imaluunniit arlallit amerlaqatigiinnik qinigassanngortitaqarpata qinersinermik siulersuisut makitsissapput. Kattusseqatigiillutik qinigassanngortittut qinigassanngortitsinermut allassimaffiisa iluini naqinnerit tulleriinneri malillugit allanneqassapput.
Imm. 2. Taaguinermi siulersuisup inimi taaneqartumi ineeqqamik imatut ilusilimmik taasiveqarnissaa isumagissavaa, taqqamani inuk nikorfasinnaassaaq ineeqqap silataani inunnit allanit takuneqarsinnaanani. Ineeraq naammattumik qaammaqquteqassaaq, allannerit erseqqissumik atuarneqarsinnaallutik aammalu aqerluusamik nalinginnaasumik qernertumik peqassaaq allannermullu toqqavissamik manngertumik peqassalluni.
Imm. 3. Ineeqqap taasiviup silataani taasinermut karseqassaaq parnaarsimasumik, taannalu sananeqarsimassaaq pappiarat taasiviit taasinermut karsi ammaqqaartinnagu ammunneqarsinnaajunnaarlugit.
Imm. 2. Inimi qinersivimmi erseqqissunngorlugu inissitamik allagartaqassaaq, tassani allassimassallutik qinersivimmi partiit inuillu qinigassanngortittut aqqi. Qinigassanngortittut arlallit kattusseqatigiillutik qinigassanngortissimappata allagartaq tamatumunnga paasissutissanik imaqartinneqassaaq. Allagartap taassuma assinga ineeqqami taasivimmi, allannissami allequttap qulaatunginnguani, nivingatinneqassaaq. Allagartat taaneqartut qinersinermik siulersuisunit suliarineqassapput.
Imm. 3. Qinersisoqassaaq nammineerluni inimut qinersivimmukarnikkut, qinersisussarlu taaguinermi siulersuisumut saaffiginnissaaq. Taaguinermi siulersuisup qinersisussat allassimaffianni qinersisartup aqqata nalaatigut krydsilissavaa, taavalu qinersisartoq pappiaramik taasivissamik allaffigineqarsimanngitsumik tunissallugu.
Imm. 4. Taasineq pissaaq ineeqqami taasivimmi allamik inoqartussaanngitsumi. Qinersisartup pappiarami taasivissami krydsilissavaa qinigassanngortittup imaluunniit partiip kommunalbestyrelsimut qinigaatinniakkap aqqata nalaatigut. Taasiviit pappiarat krydsiligassat atorneqanngippata qinigassanngortittup imaluunniit partiip kommunalbestyrelsimut qinigaatinniakkap aqqa allanneratigut taasisoqassaaq. Taava qinersisartup pappiara taasivik peqissavaa, kina taasimanerini allanit takuneqarsinnaajunnaarlugu. Qinersisartoq taamaalioreeruni pappiara taasivik peqitaq karsimut nakkartitsivimmut ikissavaa pissutissaqanngitsumillu uninnganani inimit qinersivimmit qimagutissalluni.
Imm. 7. Qinersisartup pappiara taasivik pissusissaatut nammineerluni immersorsinnaanngippagu taaguinermi siulersuisup qinersisartoq pineqartoq ikiussavaa. Qinersisartut angallarlunnertik pissutigalugu allamilluunniit assigisaanik peqquteqarlutik inimut taasivimmut isersinnaanngitsut taaguinermi siulersuisoq isigitillugu inip taasiviup silatinnguani taasisinnaassapput. Qinersisartoq tappiitsuuguni isigiarsuttuuguniluunniit taasinermini inummit najuuttumit, nammineq toqqakkaminit, taamaallaat ikiorneqarnissani piumasarisinnaavaa.
§ 31. Qinersineq aallartissaaq nal. 9 naammassineqassallunilu nal. 20, siusinnerusukkulli naammassineqassaaq qinersisussat tamarmik nalunaaqutaq taasaq nallertinnagu taasiartoreersimappata.
§ 32. Qinersisartut, taasinissamut piffissaliussat iluanni taasiartorfimmukarsinnaanngitsut imaluunniit aatsaat ajornartorsiorujussuarlutik taasiartorfimmukarsinnaasussat, §§ 33 - 38-mi maleruaqqusat malillugit pappiaramik taasivimmik nassitsinermikkut taasisinnaapput (allakkatigut taasineq).
Imm. 2. Inuit qinersinermut qinigassanngortittut allakkatigut taasissutinik tigooraasussatut imaluunniit suliaqartussanngorlugit toqqarneqarsinnaanngillat.
§ 33. Qinersisartut Kalaallit Nunaanniittut inuit aqqinik nalunaarsuiffimmi, tassungalu ilanngullugu qinersivimmi qinersisussat allassimafiannut allanneqarfigisimasaminni inuit aqqinik nalunaarsuiffimmi, taasisinnaapput.
Imm. 2. Qinersisartut napparsimmavimmi imaluunniit peqqissartarfinni paarineqartarfinniluunniit allani uninngasut, napparsimavimmi uninngaffigisaminniluunniit taasisinnaapput.
Imm. 3. Qinersisartut, napparsimaneq pissutigalugu, imaluunniit angallarlunnertik pissutigalugu taasiartorfimmukarsinnaanngitsut angerlarsimaffimminni allakkatigut taasisinnaapput.
Imm. 7. Qinersisartut naalagaaffiup ilaani allani najugaqartut inuit aqqinik nalunaarsuiffimmi imaluunniit Naalakkersuisunit taasissutinik tigooraasussatut piginnaatitaasumut taasisinnaapput.
Imm. 8. Qinersisartut naalagaaffiup avataani najugaqartut qallunaat aallartitaqarfiini imaluunniit konsuleqarfiini taasisinnaapput.
Imm. 9. Qinersisartut umiarsuarni Kalaallit Nunaanni angerlarsimaffeqartuniittut umiarsuup naalagaanut, taassumaluunniit toqqagaanit, taasissutinik tigooraasussatut piginnaatitaasumut taasisinneqarsinnaapput.
Imm. 10. Qinersineq siusinnerpaamik ukiumi qinersiviusussami 1. januar aallarnerfigalugu pisinnaavoq.
Imm. 11. Allakkatigut taasisarneq pillugu Naalakkersuisut aalajangersaasinnaapput.
Imm. 2. Kalaallit Nunaata avataani taasinermi Danmarkimi Savalimmiunilu taasinerni assigisuni qinersinermut atatillugu taasivissat atorneqartartut atorneqartassapput.
§ 35. Qinersisartoq taasiartorfinni § 33-imi taaneqarsimasut ilaanni taasinernik tigooqqaasussamut saaffiginninnermigut pappiaramik taasivimmik, puussaqarlunilu allakkanik nassitsissutitaqarlunilu ungaluusartalimmik tunineqassaaq. Qinersisartup allanit isigineqarani pappiara taasivik erngerluni immersussavaa kommunalbestyrelsimut qinersivimmi, qinersisussat allassimaffiannut allanneqarfigisaminiiffimmini, partiip aqqa allallugu imaluunniit kommunalbestyrelsimut qinersivimmi qinigassanngortittup aqqa allallugu.
Imm. 2. Qinersisartoq taasereerniariarpat allakkat nassitsissutit immersorneqassapput. Taakku ukunannga imaqassapput:
1) Qinersisartup nammineq piumassutsiminik allanillu isigineqarani pappiaramik taasivimmik immersuisimaneranik, puussaanut ikisisimaneranik taassuminngalu matusisimaneranik uppernarsaat. Qinersisartup aamma ilumoorluinnarluni uppernarsassavaa ullormi qinersivissami taasinissamut piffissaliussat iluanni taasiartorfissamukarsinnaanani imaluunniit aatsaat ajornartorsiorujussuarluni taasiartorfissamukarsinnaalluni. Qinersisartup taasinermik tigusisussaq isigitillugu allakkat nassitsissutissat atsiussavai, allakkanilu nassitsissutini allanneqassapput atsiornerup ullua, qinersisartup aqqi tamarmik, inuuia, atorfia, kommunimilu qinersisussat allassimaffiannut ilanngunneqarfigisimasamini najugaa.
§ 36. Puussaq pappiaramik taasivimmik allakkanillu nassitsissutinik imalik ikineqassaaq puussamut tassunga ikisiffissiamut, taannalu matuneqassaaq, kommunimullu qinersisartup qinersisussat allassimaffianni allanneqarfigisimasaanut nassiunneqassalluni. Puussap tunuani erseqqissumik allanneqassapput qinersisartup aqqa najugaalu. Taasinermik tigusisup pisariaqanngitsumik kinguarsaanani puussaq kommunimut nassitsivissamut nassiutissavaa.
§ 37. Kommunip puussaq nassiunneqarsimasoq ammarnagu erngerluni taasiartorfimmi qinersisartup pineqartup qinersisinnaatitaaffigisaanut puussami najugaatut taaneqarsimasumi taaguinermi siulersuisumut ingerlateqqissavaa. Puussat taaguineq naammassitinnagu taaguinermi siulersuisumit tiguneqareersimassapput.
§ 38. Taaguinerup naammassineqariitsiarnerani puussat tiguneqarsimasut taaguinermi siulersuisumit ammarneqassapput, taassumalu misissussavaa allakkatigut taasinerit taasinernut ilanngunneqarsinnaanersut. Allakkatigut taasineq taasinermut ilanngunneqarsinnaappat qinersisartup pineqartup aqqa qinersisussat allassimaffianni krydsilerneqassaaq, taavalu allakkat puua pappiaramik taasivimmik imalik ammarnagu karsimut nakkartitsivimmut nakkartinneqassaaq.
Imm. 2. Paasineqarpat puussami inuk pineqartoq qinersisussat allassimaffianni ilanngunneqarsimanngitsoq, imaluunniit ulloq qinersivik nallersinnagu pineqartoq toqukkut qimagussimappat, allakkatigut taasineq naatsorsuutigineqassanngilaq. Tamanna aamma atuuppoq puussaq allamik imaluunniit allakkanik nassitsissutinik ataasiinnaanngitsunik allakkalluunniit puuannik ataasiinnaanngitsumik imaqarpat, imaluunniit puussap, allakkat puuata allakkalluunniit nassitsissutit isikkuatigut isumaqarnarpat inatsimmut naapertuuttumik suliarineqarsimasuunngitsoq, imaluunniit immersorneqarnerat, uppernarsarneqarsimanerat atsiorneqarneralluunniit peqqussutigineqartut malillugit pisimanngippat, tak. § 35.
Imm. 3. Puussat aatsaat taasineq naammassereertoq tiguneqartut naatsorsuutigineqassanngillat.
§ 39. Taaguineq naammassineqarniariarpat taaguinermi siulersuisup immikkut poortugakkuutaarlugit makku qilersussavai:
Imm. 3. Taamaalereerpata partiinut qinigassanngortitsisunut, kattusseqatigiinnut tamanut aammalu partiit avataasigut qinigassanngortittunut tamanut taasinerit qanoq amerlassuseqarnersut kisinneqassapput.
Imm. 4. Taaguinermi siulersuisup tamatuma kingorna partiinut, kattusseqatigiinnut aammalu partiit avataasigut qinigassanngortittunut ataasiakkaanut tamaasa ataasiakkaarlugit naatsorsuusiussavai taasinerit qassit qinigassanngortittunut ataasiakkaanut tunngatinneqassanersut.
Imm. 5. Inuit qinersisinnaatitaasut ikinnerpaamik marluk qinersinermi taasinerup kisinneqarnerani tamanut ammasuusumi najuuttoqanngippat, taaguinermi siulersuisoq qinersisinnaasut akornanni inunnik marlunnik qinersisinnaatitaasunik uppernarsaasussatut najuuttussanik aggersaassaaq.
Imm. 3. Taasineq qinigassanngortittumut taasinertut isigineqassaaq, qinersisartup aqqata nalaatigut nalunaarfissaq krydsilersimappagu imaluunniit qinigassanngortittup partii tunuliaqutaralugu allassimaffiata nalaatigut partiimut nalunaarfissaq aamma qinigassanngortittup aqqata nalaatigut nalunaarfissaq krydsilersimappagu. Assigisaanik atuuppoq qinersisartup allakkanik taasinermi qinigassanngortittup aqqa allassimappagu imaluunniit qinigassanngortittup aqqa aamma partiip aqqa qinigassanngortittup tunuliaqutaralugu qinigassanngortiffigisaa allassimappagu.
Imm. 4. Qinersisartoq partiip aqqata nalaatigut krydsiliisimappat, imaluunniit partiip qinigassanngortitaasa qinersisartup sorleq taaniarsimaneraa qularnaatsumik takuneqarsinnaanngippat, taasineq partiimut taasinertut isigineqassaaq (partiimut taasineq).
§ 41. Pappiara taasivik inimi qinersivimmi taasivigineqarsimasoq atorsinnaanngilaq:
2) erseqqissumik takuneqarsinnaanngippat partiit arlaat sorleq imaluunniit qinigassanngortittoq partiit avataanniittoq sorleq qinersisartup taaniarsimaneraa, imaluunniit 3) pappiarap taasiviup isikkua malillugu isumaqarnarpat pappiara taasivik inatsit naapertorlugu suliarineqarsimasuunngitsoq.
4) pappiarap taasiviup isikkua malillugu isumaqarnarpat pappiara taasivik inatsit naapertorlugu suliarineqarsimasuunngitsoq imaluunniit periusissat naapertorlugit immersorneqarsimanngippat.
§ 42. Taasinemik kisitsineq naammasseriiginnartoq taasinernik nutaamik kisitsisoqalissaaq. Aatsaat kisitsinerit marluk assigiimmik inerneqarpata taaguinermi siulersuisup qinersinermi taasinerit inerneri inaarutaasumik naatsorsussavai.
Imm. 2. Nalunaarummi ilanngullugit taaneqassapput taasiartorfinni ataasiakkaani qinersisinnaatitaasut qassiuneri aammalu qinersinermut atatillugu pissutsinik immikkut ittunik qinersinerup inerneranut sunniuteqarsinnaasunik atuuttoqarsimanersoq oqaatigineqassalluni.
Imm. 4. Kommuniusimasumi kommunimi ilaasumi ataasiakkaani tamani kommunalbestyrelsimi ilaasortaq ataaseq nunami sumiiffiup sinniisaatut qinigaassaaq. Kommuniusimasumi nunami sumiiffiup sinniisuutitarissavaa partiit annersaani imaluunniit kattusseqatigiillutik qinigassanngortitaat amerlanerpaanit taaguunneqarsimasoq. Nunami sumiiffiup sinniisuutitarititat kommuniusimasumi aalajangersimasumik najugaqartuussapput tassanilu qinersisussat allassimaffianni nalunaarsimasuussallutik. Kisimiilluni qinigassanngortittoq kommunimi partiit imaluunniit kattusseqatigiit taaguisuinit amerlanernit taaguunneqarsimaguni nunami sumiiffiup ilaasortaaffissaa kisimiilluni qinigassanngortittumit pineqartumit ilaasortaaffigineqassaaq. Partiit, kattusseqatigiit imaluunniit kisimiillutik qinigassanngortittut arlallit amerlaqatigiinnit taaguunneqarsimappata makitsinikkut aalajangerneqassaaq kia arlaata ilaasortaaffik pissarsiarissaneraa. Makitsineq qinersinermik siulersuisunit isumagineqassaaq.
Imm. 5. Ilaasortaaffiit partiimit imaluunniit kattusseqatigiinnit ilaasortaaffigineqalersussat partiip imaluunniit kattusseqatigiit qinigassanngortitaanut agguarneqassapput siulliullutik ilaasortanngussallutik qinigassanngortitat kommuniusimasumi nunami sumiiffiup sinniisuutitaatut ilaasortaaffissamik pissarsisimasut. Ilaasortaaffiit allat siulliit pissarsiarineqassapput partiip imaluunniit kattusseqatigiit qinigassanngortitaannit nunami sumiiffiup sinniisuutitaatut qinigaasimanngitsunit amerlanerpaanit taaguunneqarsimasunit, ilaasortaaffiup aappaa pissarsiarineqassalluni qinigassanngortitamit amerlanerpaanit taaguunneqarsimasumut tulliuttumit, ilaasortaaffiit tamarmik qinigassanngortitanut agguaanneqarserlugit. Qinigassanngortittoq nunami sumiiffiup sinniisuutitaatut qinerneqartoq nalinginnaasumik ilaasortaaffimmut qinerneqarsinnaanngilaq.
Imm. 6. Partiit, kattusseqatigiit imaluunniit kisimiillutik qinigassanngortittut arlallit amerlaqatigiinnit taaguunneqarsimappata, tak. imm. 2, qinersinermik siulersuisut makitsinerisigut aalajangerneqassaaq kia arlaata ilaasortaaffik pissarsiarissaneraa. Tamanna aamma atuuppoq ilaasortaaffinni partiimi imaluunniit kattusseqatigiit qinigassanngortitaanni, tak. imm. 5, partiip imaluunniit kattusseqatigiit qinigassanngortitaanni amerlaqatigiinnit taaguunneqartoqarsimatillugu.
§ 48. Kingusinnerpaamik qinersinerup aqaguani taaguinermi siulersuisup pappiarat taasiviit qilertakkuutaarlugit ukuninnga imaqartillugit poortussavai:
1) Pappiarat taasiviit atorsinnaasut aamma
Imm. 2. Tamatuma kingorna poortukkat imm. 1-imi aamma § 39, imm. 1-imi taaneqartut qinersisussat allassimaffii atorneqarsimasut aammalu qinersinermik allattaavik taaguinermi siulersuisumit immersorneqarsimallunilu atsiorneqarsimasoq ilanngullugit, qinersinermik siulersuisunut piaarnerpaamik nassiunneqassapput.
§ 49. Qinersinermik siulersuisut taasiviit, qinersisussat allassimaffii aamma qinersinermut allattaaviit § 39, imm. 1-imi aamma § 48-mi taaneqartut qinersivimmi taasiartorfinnit tamanit tigoreerunikkit, taamaattorli qinersinerup kingorna siusinnerpaamik sapaatit akunneri marluk qaangiutereerpata, ataatsimiissapput qinersinerit ingerlanneqarsimasut atorsinnaassusii aalajangerniarlugu, taamaattorli tak. § 59. Ataatsimiinnermut tassunga qinigassanngortittut qinigaasutut isigineqartut ataatsimiinnermi peqataanissaannut kajumissaarneqassapput.
Imm. 2. Qinigassanngortittut qinigaasimagunik qinigaasimanngikkunilluunniit, aammalu kialluunniit qinersivimmi qinersisartup qinersinerup atorsinnaassusia naammagittaalliutigisinnaavaat.
Imm. 3. Naammagittaalliorneq pissaaq allakkatigut, akerliliinermut pissutaasoq naatsumik oqaatigalugu, taasiartorfimmilu pineqartumi taaguinermi siulersuisumut tunniunneqassalluni kingusinnerpaamik qinersinerup kingorna ullut arfineq marluk qaangiutsinnagit.
Imm. 4. Taaguinermi siulersuisup naammagittaalliuut oqaaseqaatigisariaqarsorisaminik ilallugu piaarnerpaamik qinersinermik siulersuisunut ingerlateqqissavaa.
Imm. 5 Qinersinermik siulersuisuni ilaasortaq naammagittaalliuuteqarpat, naammagittaalliuullu taaguiffimmi pineqartumi taaguinermi siulersuisumut saqqummiunneqarsimanngippat apeqqutip aalajangiiffigineqarnissaa kinguartinneqassaaq taama oqaaseqaateqartoqarnissaata tungaanut.
Imm. 6. Qinersineq qinersinermik siulersuisuni amerlanerussuteqartunit atortussaajunnaarsinneqanngikkuni akuerineqartutut isigineqassaaq.
§ 50. Qinersinermik siulersuisut naammagittaalliuutit tiguneqarsimasut pillugit § 49 naapertorlugu aalajangiineri aalajangiinermit ullut arfineq marluk qaangiutsinnagit Qinersinermut Ataatsimiititaliamut ingerlateqqinneqarsinnaapput, taassuma aalajangiinera inaarutaassalluni. § 49, imm. 2 naapertorlugu qinersineq pillugu qinersinermik siulersuisunut naammagittaalliuuteqarsinnaatitaasut aamma matumani naammagittaalliuuteqarsinnaatitaapput. Naammagittaalliuut qinersinermik siulersuisunut attuumassuteqartumut allaganngorlugu tunniunneqassaaq, naammagittaalliuullu piaarnerpaamik Qinersinermut Ataatsimiititaliamut oqaaseqaatitalerlugu ingerlateqqissallugu.
Imm. 2. Qinersinermi annertuumik kukkusoqarsimappat Qinersinermut Ataatsimiititaliaq pisinnaatitaavoq tunngavilersukkamik aalajangiinermigut qinersineq atorsinnaanngitsutut nalunaarutigissallugu qinersinermilu siulersuisut peqqussallugit nutaamik qinersisitseqqeqqullugit. Nutaamik qinerseqqinneq qinersivimmi tamarmi atuutinneqassaaq.
Imm. 2. Qinersinermut Ataatsimiititaliaq aalajangiisinnaavoq qinerseqqinneq ingerlanneqassasoq qinersisussat allassimaffiat iluarsisaq tunngavigalugu. Iluarsiinermi inuit qinersisussat allassimaffiani ilanngunneqarnissamik piumasarisaasunik pisimasumi naammassinnissimanngitsut peerneqassapput, tak. §§ 22 - 26. Iluarsiinermi inuit ilanngunneqassapput qinersisussat allassimaffiani ilanngunneqarnissamik pisimasumi piumasarisaasunik naammassinnissimasut, tak. §§ 22 - 26.
Imm. 3. Taamatut aalajangiisoqarpat qinersinermik siulersuisut qinersisussat allassimaffiata taamatut suliarineqarsimasup nalinginnaasumik misissorneqarnissaanut il.il. erseqqinnerusumik maleruaqqusaliussapput.
§ 52. Qinersinermik siulersuisut ilaasortat nutaat qinigaanerat akuerisimappagu, aalajangiinerlu piffissaliussap § 50, imm. 1-imi taaneqartup naannginnerani Qinersinermut Ataatsimiititaliamut naammagittaalliuutigineqarsimanngippat, kommunalbestyrelsiusimasoq aprilip 30-iani tunuassaaq.
Imm. 3. Kommunalbestyrelsi imm. 1-imi malittarisassat malillugit aprilip 30-ata kingorna atuuttoq Naalakkersuisut akuersiseqqaartinnagit aningaasartuuteqarsinnaanngilaq missingersuutini akuersissutaareersuni aalajangersarneqarsimanngitsumik, imaluunniit pisussaaffiliisinnaanani missingersuutini tunngavissaqanngitsunik.
§ 53. Kommunalbestyrelsimut ilaasortaasimasut tunuarniariarpata kommunalbestyrelsi nutaamik qinigaq sulilissaaq.
§ 54. Ilaasortaq qinigaaffiup iluani kommunalbestyrelsimit tunuarniarluni qinnuteqarpat, kommunalbestyrelsip aalajangissavaa qinnuteqaat taamaattoq akuerineqarsinnaanersoq.
Imm. 2. Qinnuteqaat peqqissutsimut tunngasunik, sulianik assigisaannilluunniit pingaaruteqartunik qinnuteqartup ilaasortaanissaanut ajornartorsiutaasussamik pissuteqarpat, qinnuteqaat nalinginnaasumik akuerineqassaaq.
Imm. 3. Ilaasortaq qinigaaffiup iluani kommunalbestyrelsimut ilaasortaajunnaarpat, nammineersinnaajunnaarsitaappat imaluunniit toqukkut qimaguppat, sinniisussamit taarserneqassaaq. Tamanna aamma atuuppoq Qinigaasinnaassuseq pillugu Ataatsimiititaliaq aalajangiippat qinigassanngortitaq qinigaq qinigaasinnaanngitsoq.
Imm. 2. Ilaasortaaffik inuttaaruttoq, partii sinnerlugu kattusseqatigiittulluunniit qinigaanikkut pissarsiaalluni, ilaasortaaffik partiip kattusseqatigiilluunniit qinersivimmi qinigassanngortissimasaanit qinigaanngitsunit amerlanerpaanik taaneqarsimasumit pissarsiarineqassaaq, tak. § 46. Ilaasortaaffik inuttaaruttoq nunami sumiiffiup sinniisaatut qinigaanikkut pissarsiaappat ilaasortaaffik partiip kattusseqatigiilluunniit kommuniusimasumi qinigaanngitsumit amerlanerpaanik taaneqarsimasumit pissarsiarineqassaaq.
Imm. 3. Partii kattusseqatigiilluunniit qinersivimmi ilaasortaaffiup inuttaaruttup inuttalernissaanut sinniisussamik peqanngippata naammaqqutissamik qinersineqassaaq, taamaattoq tak. § 58.
Imm. 5. Naammaqqutissamik qinersinerup piareersarnissaanut naammassineqarnissaanullu Naalakkersuisut malittarisassanik aalajangersaasinnaapput.
Qinigaasinnaassuseq pillugu Ataatsimiititaliaq
§ 59. Naalakkersuisut Qinigaasinnaassuseq pillugu Ataatsimiititaliamik pilersitsissapput, tassani siulittaasuussaaq Kalaallit Nunaata Eqqartuussisuuneqarfiani eqqartuussisuuneq allanillu sisamanik ilaasortaqassalluni, taakkunannga marluk Kalaallit Nunaanni Kommunit Kattuffiata toqqassavai kommunalbestyrelsinut nunaqarfinnilu aqutsisunut ilaasortat akornanni Inatsisartullu toqqassallugit marluk ilaasortami akornanni. Tamatumunnga peqatigitillugu ilaasortat sisamat tamarmik sinniisussaannik toqqaasoqassaaq. Qinersinerit ukiut sisamat tikillugit imaluunniit nutaanik ilaasortanik toqqaasoqarnissaata tungaanut atuutissapput.
Imm. 2. Kommunalbestyrelsimi ilaasortap qinigaasinnaaneranik apeqqutini tamani ataatsimiititaliaq aalajangiisassaaq, tak. § 4. Biskoppi ilagiit sinniisaannut qinigaasinnaassuseq pillugu suliassani ataatsimiititamut aggersarneqartassaaq.
Imm. 3. Kommunalbestyrelsimut qinersinerup kingorna qaammat ataaseq qaangiutsinnagu kommunalbestyrelsit Qinigaasinnaassuseq pillugu Ataatsimiititaliamut nassiutissavaat kommunalbestyrelsimut ilaasortatut qinikkat tamarmik aqqisa inuup-normuisalu allattorsimaffiat.
Imm. 4. Qinigaasinnaassuseq pillugu Ataatsimiititaliap imaluunniit qinersinermik siulersuisut Kalaallit Nunaanni Politimesteri oqaaseqaateqartissavaa kommunalbestyrelsimi ilaasortanngorlaat § 5 naapertorlugu pineqaatissinneqarsimanersut. Taamaattoqarsimappat Politimesterip aalajangiinerup allattorsimaffiata assinga Qinigaasinnaassuseq pillugu Ataatsimiititamut nassiutissavaa.
Imm. 5. Ilaasortaq piffissap qinigaaffiup iluani § 5 naapertorlugu pinerluttulerinermik inatsisit tunngavigalugit pineqaatissinneqarpat Kalaallit Nunaanni Politimesterip Qinigaasinnaassuseq pillugu Ataatsimiititaliamut nassiutissavaa aalajangiinerup allattorsimaffiata assinga.
Imm. 8. Qinigaasinnaassuseq pillugu Ataatsimiititap aalajangiineri inaarutaassuupput.
Imm. 2. Nunaqarfiit sorliit ataatsimoorussamik nunaqarfinni aqutsisoqassanersut ilaasortallu qassit qinerneqassanersut kommunalbestyrelsimit aalajangiiffigineqassapput.
Imm. 3. Tamanna pillugu aalajangiineq ataatsimoorussamik nunaqarfinni aqutsisunik qinersinissap ukiup siuliata naannginnerani aalajangerneqassaaq. Ataatsimoorussamik nunaqarfinni aqutsisunik qinersisarnerit ukiumi kommunalbestyrelsinut qinersisoqarfiusumi apriilimi ingerlanneqartassaaq.
§ 64. Qinersineq piareersarneqarlunilu siulersorneqassaaq qinersinermik siulersuisunit.
§ 65. Qinigassanngortitanik nalunaarutit nunaqarfímmi taaguinermik siulersuisumut tunniunneqareersimassapput kingusinnerpaamik qinersinissaq ullunik 10-nik sioqqullugu nal. 12.00.
§ 66. Taasineq ingerlanneqassaaq taasiviit pappiarat naqinneqareersimasut atornerisigut. Taasiviit pappiarat kalaallisut qallunaatullu naqitanik allagartaqassapput "Nunaqarfimmi aqutsisunut qinersineq". Qinersinermik siulersuisut taasivissat pappiarat pisariaqartinneqartut pissarsiarinissaat, ilusilernissaat agguaannissaallu pillugit akisussaasuupput.
Imm. 5. Qinersisartut, taasinissamut piffissaliussat iluanni taasiartorfimmukarsinnaanngitsut imaluunniit aatsaat ajornartorsiorujussuarlutik taasiartorfimmukarsinnaasussat, §§ 32 - 38-mi maleruaqqusat malillugit pappiaramik taasivimmik allakkatigut taasisinnaapput, ilaatigut danskit allakkatigut qinersinerni atorneqartartut Kalaallit Nunaata avataani taasinermi atorneqarnerisigut.
§ 67. Qinersivinni ataasiakkaani qinersinerup inernerata naatsorsorneranut nalunaarutigineranullu aammalu piffissap qinigaaffiup ingerlanerani ilaasortat tunuarnerat il.il. atatillugu kommunalbestyrelsimut qinersinermut maleruaqqusat assingi atuupput, tak. kap. 1. Nunami sumiiffiup sinniisaatut qinersinermi aalajangersakkat atuutissanngillat.
§ 68. Kalaallit Nunaanni Ilagiinnut ilaasortat ilagiit sinniisaannut qinersisinnaatitaapput kommunalbestyrelsimut qinersisinnaanermut piumasaqaatit naammassisimagunikkit, tak. § 1 imaluunniit § 2-mi piumasaqaatit naammassineqarpata. Ilagiit sinniisaannut qinersineq ullormi kommunalbestyrelsimut qinersinermi ingerlanneqassaaq.
Imm. 2. Kinaluunniit qinersisussat allassimaffiannut ilanngunneqarsimatinnani qinersisinnaatitaanngilaq.
Imm. 3. Qinersisussat allassimaffiinut atatillugu §§ 22 - 26 maleruaqqusat aamma malinneqassapput.
§ 69. Immikkoortoq 3-mi taaneqartut eqqaassanngikkaanni ilagiit sinniisaannut kinaluunniit qinigaasinnaatitaavoq § 68, imm. 1, tak. § 1, naapertorlugu tassunga qinersisinnaatitaasoq, qinersivimmilu kingusinnerpaamik sapaatit akunneri arfinillit qinersinissaq sioqqullugu aalajangersimasumik najugaqartoq, pineqartoq ukiut kingulliit tallimat ingerlaneranni inaarutaasumik eqqartuussinikkut akiliisitsissutissamilluunniit akuersinikkut pinerluttulerinermi inatsit tunngavigalugit pineqaatissinneqarsimanngikkuni imaluunniit ukiut kingulliit pingasut ingerlaneranni pissutsimut nalinginnaasumik isigineqarnermi ilagiit sinniissaanni ilaasortaanissamut naleqqukkunnaarsitsisumik pinerluttulerinermi inatsisit tunngavigalugit pineqaatissinneqarsimanngikkuni. Piffissaliussat ullormit qinersivimmiit atuutissapput.
Imm. 3. Ilageeqarneq pillugu Inatsisartut inatsisaat sukkulluunniit atuuttoq naapertorlugu inuit ilagiit sinniisaanni ilaasortaasussat tassunga qinigaasinnaanngillat.
§ 70. Sioqqutsisumik Biskoppimut tusarniaasoqareerneratigut oqaluffinni aamma atuarfiutigalutik naalagiartarfinni sumi ilagiit sinniisaannut qinersisoqarsinnaanersoq aammalu sumiiffinni tamani ilagiit sinniisaannut ilaasortat amerlassusissaat Naalakkersuisut aalajangissavaat.
Imm. 2. Sumiiffinni ilagiit sinniisaannut qinersiffiusussaanngitsuni qinersisartut taakkunani najugaqartut, tak. § 67, ilagiit sinniisaannut qinersinermi sumi qinerseqataassanersut Naalakkersuisut aalajangissavaat.
Imm. 2. Piffissap ilagiit sinniisaasa qinigaaffiata piffissaq kommunalbestyrelsimut qinigaaffik malissavaa, tak. § 7.
§ 73. Ilagiit sinniissaannut qinersinissaq kingusinnerpaamik qaammatinik marlunnik sioqqullugu palaseqarfimmi palasi kirkebogilerisoq ilagiinnik ataatsimiigiaqqusissaaq. Ilagiit sinniisaanni ataatsimiinnermi tassani ilagiit sinniissaasa suliassai nassuiarneqassapput misissorneqassaarlu ilagiit sinniisaanni naammattunik ilaasortaqarsinnaaneranik qinersisoqarnissaanik isumaqatigiittoqarsinnaanersoq. Isumaqatigiittoqarsinnaappat ataatsimiinnermi imaluunniit ataatsimiinnermut atatillugu qinigassanngortitat qinigaatinniakkat nalunaarsorneqassapput, tak. § 74, imm. 1.
Imm. 2. Ataatsimiinnissamut imm. 1-imi taaneqartumut ataatsimiigiaqqusineqassaaq ataatsimiinnissap siornatigut sapaatini kingullerni pingasuni naalagiarnermi ataatsimiinnissap nalunaarutigineqarneratigut, qaqugu sumilu ataatsimiinnissaq oqaatigineqassalluni aammalu allagarsiinikkut kiisalu qinersinermik siulersuisut erseqqinnerusumik aalajangiinerisigut.
Imm. 4 . Ataatsimiinnermi imm. 1-imi taaneqartumi qinigassanngortitassat naammattut isumaqatigiissutigineqaraluarpataluunniit qinigassanngortitat allat § 74, imm. 1-imi piffissaliussap naannginnerani taaguivimmi pineqartumi qinersinissamik siulersuisumut nalunaarutigineqarsinnaapput.
Imm. 2. Qinigassanngortittut qinersinissamut qinigassanngortinnertik kiisalu qinersinermik siulersuisut imaluunniit Qinigaasinnaassuseq pillugu Ataatsimiititaliaq qinigaasinnaassutsip misilinneqarnissaanut atorneqartussamik, tak. § 59, imm. 4, Kalaallit Nunaanni Politimestereqarfimmut pinerluttulerinermut nalunaarsuiffimmut paasissutissanik piniarsinnaanerat akuersaarlugu namminneq atsiorlutik uppernarsarsimassavaat.
Imm. 3. Inuit qinigassanngortitat tamarmik immikkut ikinnerpaamik tallimanik qinigassanngortitsisoqassapput, aammalu taamaallaat qinigassanngortitsisuusinnaapput inuit ilagiit sinniisaannik qinersisinnaatitaasut. Kinaluunniit qinigassanngortittumit ataatsimit amerlanerusunut qinigassanngortitsisuusinnaanngilaq.
Imm. 4. Qinigassanngortittup qinigassanngortitsinermik nalunaarut tunniunneqareersimasoq taaguinermik siulersuisumut kingusinnerpaamik imm. 1-imi piffissaliussap naannginnerani tunuartissinnaavaa.
Imm. 6. Piffissaliussap naanerani ilagiit sinniisaattut qinerneqartussaniit amerlanerusunik qinigassanngortittoqarpat taakkunannga qinersineqassaaq, qinigassanngortittullu aqqi allagarsiinikkut aammalu qinersinermik siulersuisut erseqqinnerusumik aalajangiinerat malillugu tamanut saqqummiunneqassapput.
§ 75. Taasineq ingerlanneqassaaq taasiviit pappiarat naqinneqareersimasut atornerisigut. Taasiviit pappiarat kalaallisut qallunaatullu naqitanik allagartaqassapput "Ilagiit sinniisaannut qinersineq". Qinersinermik siulersuisut taasivissat pappiarat pisariaqartinneqartut pissarsiarinissaat, ilusilernissaat agguaannissaallu pillugit akisussaasuupput.
§ 76. Qinersinerup naatsorsorneqarnerani siulliulluni ilaasortanngussaaq inuk amerlanerpaanit taagorneqarsimasoq, tulliulluni ilaasortanngussalluni inuk amerlanerpaanik taagorneqarsimasup tulliatut taagorneqarsimasoq ilagiit sinniisaanni inissat tamakkerlugit agguaanneqarserlugit.
Imm. 2. Qinigassanngortitat arlallit amerlaqatigiimmik taagorneqarsimappata qinersinermik siulersuisut makitsineratigut aalajangerneqassaaq arlaat kina qinigaanersoq.
§ 77. Ilaasortatut qinigaasoq piffissap qinigaaffiup ingerlanerani ilagiit sinniisaannit tunuarpat, nammineersinnaajunnaarsitaappat imaluunniit toqukkut qimaguppat sinniisussamit taarserneqassaaq.
Imm. 3. Pissutsini imm. 1-imi taaneqartuni ilaasortap taartissaanik sinniisussaqanngippat ilaasortat qinigaasimasut sinneri piffissap qinigaaffiup sinneranut ilaasortaasussamik qinersissapput.
Imm. 4. Qinikkat Ataatsimiititaliami ilaasortaasut akissarsiaqartinneqassapput Inatsisartunut, Naalakkersuisunut il.il. ilaasortat aningaasarsiaqartitaanerat pillugit inatsisartut inatsisaanni maleruaqqusat malillugit.
§ 83. Kinaluunniit inatsisartut inatsisaat una malillugu imminut suliakkiutigineqartunik sumiginnaasoq pinerluttulerinermik inatsimmi §§ 8, imm. 2, 10, imm. 1-2, 12, 13, 19, 20, 22, 23, imm. 1, 24, imm. 3, 25, imm. 1, 26, imm. 2-4, 27, imm. 1, 30, imm. 1-2, 35, 36, 38, imm. 1 aamma 5, 39, 42, 43, 44, 45, imm. 1, 46, stk. 1, 47, 48, 49, imm. 1, 4 aamma 7, 50, imm. 1, 52, imm. 2, 59, imm. 2, 60, imm. 3, 61, imm. 6, 64, imm. 1 aamma 3, 66, imm. 4-5, 67, 68, imm. 3, 72, 73, imm. 1, 75, imm. 4 kiisalu § 76, imm. 4 malillugu pineqaatissinneqarsinnaavoq.
Imm. 2. Inatsisartut inatsissaani aalajangersakkani atuutilersinneqartuni Kalaallit Nunaanni pinerluttulerinermi inatsimmi aalajangersakkat naapertorlugit pineqaatissiinermik aalajangersaasoqarsinnaavoq.
Imm. 3. Inatsisartut inatsisaanni imaluunniit inatsisartut inatsisaat naapertorlugu aalajangersakkanik atuutilersinneqartut toqqammavigalugit akiliisitsinissamik aalajangiisoqartillugu, akiligassaq inatsisitigut nammineersinnaatitaasumut akiligassiissutigineqarsinnaavoq Kalaallit Nunaanni pinerluttulerinermi inatsimmi malittarisassat naapertorlugit.
§ 84. Qinersinermik siulersuisunut ilaasortat imaluunniit allat inatsisartut inatsisaanni matumani aalajangersakkat malillugit inini pappiarat taasiviit tigooqqarneqarfianniissinnaatitaasut
1) taasisitsinerup nalaani qinersisartumik siunnersuisussaanngillat, ilitsersuissanatik kajumissaarissanatilluunniit qinigassanngortitaq kina taassaneraat,
2) allanik ilisimatitsissanngillat qinersisartoq una unalu najuussimanersoq, imaluunniit pappiaramik taasivimmik tuneqqusimanersoq tunniussisimanersorluunniit, imaluunniit
3) allanut nalunaarutiginnissanngillat taasivimmi qinersisartup qinigassanngortitamik imaluunniit partiimik sorlermik taasisimaneranik paasisimasaminnik.
§ 85. Inatsisartut inatsisaat atuutilerpoq 1. januar 2013. Tamatuma peqatigisaanik atorunnaarsinneqarput Kommunalbestyrelsinut, nunaqarfinni aqutsisunut ilagiillu sinniisaannut qinersisarnerit pillugit Inatsisartut inatsisaat nr. 10, 31. oktober 1996-imeersoq aammalu kapitali 2, Kommunini suliassaqarfiit aaqqissuuteqqinneqarnerat pillugu Inatsisartut inatsisaat nr. 14, 19. november 2007-imeersoq.
Imm. 2. Tamatuma peqatigisaanik atorunnaarsinneqarpoq Namminersornerullutik Oqartussat apriili 2009-mi ataatsimoorussanik nunaqarfinni aqutsisussanik qinersineq pillugu nalunaarutaat nr. 4, 22. januar 2009-meersoq. Kommunalbestyrelsi kingusinnerpaamik 31. januar 2013 § 60, imm. 2 naapertorlugu 2013-imi ataatsimoorussanik nunaqarfinni aqutsisussanik qinersinermi atuuttussamik aalajangiissaaq.
Namminersorlutik Oqartussat, ulloq3. december 2012
L_07-2012_forslag_kn
L_07-2012_bemaerk_kn
L_07-2012_betaenk_kn
L_07-2012_aendr1_kn
L_07-2012_aendr2_kn

References: § 1
 § 3

§ 2
 § 1

§ 3

§ 5
 § 1
 § 2

§ 6

§ 7

§ 9

§ 10

§ 11
 § 9
 § 10
 § 10

§ 12

§ 13

§ 14

§ 15
 § 59

§ 16
 § 59

§ 17

§ 18

§ 19

§ 22
 § 23
 § 68

§ 26
 § 24

§ 27

§ 31

§ 32

§ 33

§ 35
 § 33

§ 36

§ 37

§ 38
 § 35

§ 39

§ 41

§ 42

§ 48
 § 39

§ 49
 § 39
 § 48
 § 59

§ 50
 § 49
 § 49

§ 52
 § 50

§ 53

§ 54
 § 46
 § 58

§ 59
 § 4
 § 5
 § 5

§ 64

§ 65

§ 66

§ 67

§ 68
 § 1
 § 2

§ 69
 § 68
 § 1

§ 70
 § 67
 § 7

§ 73
 § 74
 § 74
 § 59

§ 75

§ 76

§ 77

§ 83
 § 76

§ 84

§ 85
 § 60